אוניברסיטת בן גוריון בנגב

מרכז לשרותי מחקר פרקליני

**מדיניות והנחיות לניסויים בחיות שעברו מניפולציה גנטית**

**רקע:**

יצירת חיות שעברו מניפולציה גנטית במיוחד עכברים ודגים הן מודלים מחקריים חשובים שנמצאים בפיתוח מתמיד. בחיות אלו עשוי להיות פנוטיפ ו/או התנהגות בלתי צפויים מראש שיכולים לגרום לפגיעה בתפקוד הנורמאלי ובריאות בע"ח בכל שלב בחיים. לכן יש לדאוג לניטור יותר קפדני ולהתערבות במידת הצורך.

**מדיניות אוניברסיטת בן גוריון:**

רק אחרי איפיון מדוייק של תוצאת המניפולציה הגנטית ניתן להעריך בדיוק רב יותר כמה חיות צריך לפרויקט. יש להיערך בהתאם בכתיבת הבקשה לועדה האתית. יש לבקש אישור ראשוני לניסוי היתכנות ואח"כ לבקש אישור לכמות הדרושה לממש את מטרות הניסוי.

הועדה האתית תבקש מידע על תוצאות בלתי צפויות מהמניפולציה שגורמות לסבל, כאב או תמותה מוגברת בחיה שעברה מניפולציה גנטית.

**הנחיות:**

על החוקר לעקוב מקרוב אחרי התפתחות החיה שעברה מניפולציה גנטית מרגע היוולדה ועד בגרות וזקנה ולתעד את המופע והתפקוד, כולל פוריות.

על החוקר לדווח לועדה האתית על תוצאות בלתי צפויות בעקבות המניפולציה.

יש לקבוע תנאים להמתה על בסיס הומאני לחיות שהמופע שלהן בלתי צפוי מראש.

בהתאם לממצאים הפנוטיפים ו/או ההתנהגותיים יש לקבוע תנאים להמתה על בסיס הומאני לקו החיות החדש שנוצר.

אין לשחרר או למסור לאימוץ חיות שעברו מניפולציה גנטית ללא אישור בכתב מהועדה האתית.

**מקורות:**

1. The Guide for the care and use of laboratory animals, NRC 2011.